**ОБЩИНСКА ИЗБИРАТЕЛНА КОМИСИЯ ГР. СЕПТЕМВРИ**

**Град Септември, ул."Александър Стамболийски" № 37А**

**Тел. 03561/7770, GSM:0888587505 email: oik1329@cik.bg**

**ПРОТОКОЛ № 51/12.02.2018 г.**

**от заседание на ОИК гр. Септември**

Днес 12.02.2018 г. в сградата на Община Септември, се проведе заседание на ОИК гр. Септември при следния дневен ред:

1. Вземане на Решение предсрочно прекратяване на пълномощията на основание чл. 30, ал. 6 във връзка с чл. 30, ал. 4, т. 5 от ЗМСМА по отношение на общинския съветник Васко Стоянов Петров

На заседанието присъстват следните членове на ОИК Септември:

Председател

Мануел Христов Манчев

Зам. председател

Стоян Венциславов Дамянов

Секретар

Ваня Славова Биволарска

Членове:

1. Владимира Йорданова Бояджийска

2. Павлина Александрова Чеширова

3. Наташа Запрянова Шопова

4. Павлинка Станоева Церовска

Заседанието се ръководи от председателя на ОИК Септември Мануел Христов Манчев.

След като се констатира наличието на кворум за редовно провеждане на заседанието същото беше открито от председателя в 17:05 часа.

**По точка единствена от дневния ред:**

В Общинска избирателна комисия гр. Септември е постъпило уведомление от Председателя на Общински съвет – Септември вх. № 78/10.01.2018 г., с което ОИК Септември е уведомена на основание чл. 30, ал. 6 във връзка с чл. 30, ал. 4, т. 5 от ЗМСМА, че общинският съветник Васко Стоянов Петров, избран от листата на ПП ЕНП е отсъствал от общо осем редовни и извънредни заседания на общински съвет, гр. Септември, проведени през календарната 2017 г., без да са налице уважителни причини за отсъствията и без да е уведомил писмено председателя на общински съвет – Септември. Заседанията са проведени на дати, както следва: 20.01.2017 г., 04.04.2017 г., 27.04.2017 г., 18.05.2017 г., 19.07.2017 г., 25.10.2017 г., 09.11.2017 г., 20.12.2017 г.

Твърди се освен това, че общинският съветник Васко Стоянов Петров, избран от листата на ПП ЕНП е отсъствал също така от три поредни заседания на общински съвет, гр. Септември, проведени през календарната 2017 г. без да са налице уважителни причини за отсъствията и без да е уведомил писмено председателя на общински съвет – Септември. Заседанията са проведени на дати, както следва: 25.10.2017 г., 09.11.2017 г., 20.12.2017 г.

Представени са писмени доказателства за уведомяването на общинския съветник за горецитираните заседания на общински съвет и за отсъствията му – извлечения от електронна поща, от които е видно, че общинският съветник е уведомяван по електронен път за насрочените редовни и извънредни заседания съгласно ПОДОСОСВСА на Обшински съвет, гр. Септември, Протоколи, удостоверяващи датата на уведомяването, Справки за участието на общинските съветници в заседанията на Общински съвет, гр. Септември за месеците октомври, ноември и декември 2017 г., Списъци на присъстващите общински съветници на заседанията на Общински съвет, гр. Септември за месеците юли, август, септември, октомври, ноември и декември 2017 г.

На основание чл. 30, ал. 6 от ЗМСМА и Решение № 3054/01.02.2016 г. на ЦИК, гр. София е изпратено писмено уведомление до общинския съветник Васко Стоянов Петров за постъпилото уведомление от председателя на Общински съвет – Септември и приложените към същото документи, като общинският съветник е уведомен за възможността да представи писмено възражение пред ОИК Септември в тридневен срок от получаване на уведомлението.

В законоустановения срок не е постъпило писмено възражение от Васко Стоянов Петров – изпратеното с препоръчано писмо по пощата уведомление е върнато в цялост с отбелязване, че лицето се намира в чужбина.

ОИК Септември, счита че е изправена пред хипотезата на чл. 30, ал. 6 от ЗМСМА във връзка с чл. 30, ал. 4, т. 5 от ЗМСМА.

ОИК Септември, след като обсъди събраните по преписката писмени доказателства, съобрази следното:

Съгласно разпоредбата на чл. 30, ал. 4, т. 5 от ЗМСМА пълномощията на общински съветник се прекратяват предсрочно когато, без да е уведомил писмено председателя на общинския съвет за неучастието си в заседанието на общинския съвет по уважителни причини - служебна ангажираност, отсъствие от страната, заболяване и други, не участва в три поредни или в общо пет заседания на общинския съвет през годината.

ОИК счита, че следва да бъдат съобразени три основни обстоятелства.

На първо място налице ли е отсъствие от три поредни и/или от общо 5 заседания през календарната година на Общински съвет, гр. Септември от страна на общинския съветник Васко Стоянов Петров. Видно от представените по преписката писмени доказателства за проведените заседания, ОИК Септември счита, че такова отсъствие безспорно е налице.

На второ място – уведомен ли е общинският съветник Васко Стоянов Петров за проведените заседания Общински съвет Септември, проведени на посочените в уведомлението на Председателя на общински съвет дати.

По преписката са приложени протоколи за уведомяване и извлечения от електронна поща, от които е видно, че общинският съветник е уведомяван по електронен път за насрочените редовни и извънредни заседания.

Съгласно разпоредбата на чл. 69, ал 4 от ПОДОСОСВСА уведомяването на общинските съветници може да се извършва по електронен път, по телефон или по друг начин.

С оглед изложеното ОИК Септември, счита че е налице редовно уведомяване на общинския съветник Васко Стоянов Петров за сесиите на Общински съвет Септември.

На трето място – налице ли са уважителни причини за отсъствието на общинския съветник Васко Стоянов Петров от проведените заседания на Общински съвет Септември.

По преписката липсват данни за наличието на уважителни причини за отсъствието на общинския съветник от проведените заседания на Общински съвет, гр. Септември. Не е налице и уведомяване от страна на общинския съветник до Председателя на Общинския съвет за наличието на уважителни причини и за отсъствието му от посочените заседания на общинския съвет.

С оглед гореизложеното ОИК гр. Септември, счита че са налице предпоставките, предвидени в разпоредбата на чл. 30, ал. 4, т. 5, от ЗМСМА за предсрочно прекратяване на пълномощията на общинския съветник Васко Стоянов Петров, тъй-като видно от писмените доказателства, същият, след като е надлежно уведомен, е отсъствал без да са налице уважителни причини за това и без да е уведомил Председателя на Общински съвет, гр. Септември от три поредни заседания на общинския съвет, проведени на дати, както следва: 25.10.2017 г., 09.11.2017 г., 20.12.2017 г., както и от общо повече от пет заседания на общинския съвет, проведени през календарната 2017 г. на дати, както следва: 20.01.2017 г., 04.04.2017 г., 27.04.2017 г., 18.05.2017 г., 19.07.2017 г., 25.10.2017 г., 09.11.2017 г., 20.12.2017 г.

Прави се предложение за прекратяване на пълномощията на Васко Стоянов Петров като общински съветник в Община Септември.

Гласували:

Мануел Христов Манчев

Стоян Венциславов Дамянов

Ваня Славова Биволарска

Владимира Йорданова Бояджийска

Павлина Александрова Чеширова

Наташа Запрянова Шопова

Павлинка Станоева Церовска

Предвид всичко изложено, след проведеното гласуване, и след като взе предвид разпоредбата на чл. 85, ал. 4 от Изборния Кодекс, както и на основание чл. 87 от ИК, във връзка с т. I от Решение № 3054 – МИ/01.02.2016 г. на ЦИК, във връзка с чл. 30, ал. 4, т. 5, от ЗМСМА и чл. 30, ал. 6 от ЗМСМА, ОБЩИНСКА ИЗБИРАТЕЛНА КОМИСИЯ СЕПТЕМВРИ

**Р Е Ш И:**

**1. ПРЕКРАТЯВА ПРЕДСРОЧНО ПЪЛНОМОЩИЯТА** на **Васко Стоянов Петров** общински съветник в Община Септември, издигнат от ПП Единна Народна Партия, обявен за избран за общински съветник в Община Септември на изборите за общински съветници и кметове, проведени на 25.10.2015 г. с Решение № 174-МИ/26.10.2015 г. на ОИК Септември, считано от 12.02.2018 г.

**2. ОБЕЗСИЛВА** издаденото на **Васко Стоянов Петров**, УДОСТОВЕРЕНИЕ № 15/02.11.2015 г. за избран за общински съветник в Община Септември, издигнат от ПП Единна Народна Партия

**3. ОБЯВЯВА** за избран за общински съветник в Община Септември следващия в листата на ПП Единна Народна Партия, регистрирана с Решение на ОИК Септември, а именно Костадин Найденов Темелков, ЕГН 8205053520, село Семчиново, ул „30 – та” № 30.

Решението на ОИК Септември подлежи на обжалване пред Административен съд, гр. Пазарджик по реда на чл. 459 от Изборния Кодекс в седемдневен срок от днес.

На основание чл. 30, ал. 8 от ЗМСМА препис от настоящето решение да се изпрати на Председателя на Общински съвет – Септември в тридневен срок от влизането му в сила.

Други въпроси за решаване в настоящето заседание на ОИК Септември не бяха поставени.

След приключването на въпросите от приетия дневен ред и тъй-като не се поставиха други въпроси за обсъждане, заседанието беше закрито в 19:15 часа.

Председател

Мануел Христов Манчев

Зам. председател

Стоян Венциславов Дамянов

Секретар

Ваня Славова Биволарска

Членове:

1. Владимира Йорданова Бояджийска

2. Павлина Александрова Чеширова

3. Наташа Запрянова Шопова

4. Павлинка Станоева Церовска